निरहुआ को अंजना सिंह ने बताया 'सइयां जी दगाबाज', चटपटी केमेस्ट्री हुई वायरल- देखें Video  
निरहुआ-अंजना की जोड़ी 
'सइयां जी दगाबाज' में दिखेंगे एक साथ
शूटिंग की तस्वीरें आईं
भोजपुरी सिनेमा (Bhojpuri Cinema) के जुबली स्टार दिनेश लाल यादव (Dinesh Lal Yadav) उर्फ निरहुआ (Nirahua) और भोजपुरी एक्ट्रेस (Bhojpuri Actress) अंजना सिंह (Anjana Singh) एक बार फिर से साथ नजर आने वाले हैं. निरहुआ और अंजना की जोड़ी अगली फिल्म 'सइयां जी दगाबाज' (Saiya Ji Dagabaaz) फिल्म में दिखाई देंगे. इनोवेटिव आइडिया प्रोडक्शन के बैनर तले बन रही इस फिल्म के निर्माता राजेश राधेलाल और सह निर्माता मंजू आर गुप्ता हैं. इस फिल्म के लेखक निर्देशक अजीत श्रीवास्तव हैं, जिन्होंने भोजपुरी फिल्म जगत को कई हिट फिल्में दी हैं.  निरहुआ (Nirahua) की 'सइयां जी दगाबाज' (Saiya Ji Dagabaaz) फिल्म की पूरी शूटिंग लखनऊ व आसपास के इलाकों में पूरी की गई है. 
डायरेक्टर अजीत श्रीवास्तव ने बताया कि फिल्म के पोस्ट प्रोडक्शन का काम तेजी से चल रहा है और जल्द ही फिल्म की रिलीज डेट की घोषणा कर दी जाएगी. निरहुआ (Nirahua) की फिल्म 'सइयां जी दगाबाज' (Saiya Ji Dagabaaz) के म्यूज़िक डायरेक्टर ओम झा हैं, जबकि गीतकार प्यारे लाल यादव व आजाद सिंह हैं. इस फिल्म के एक्शन डायरेक्टर आर पी यादव हैं और गानों को राम देवन ने कोरियोग्राफ किया है. 'सइयां जी दगाबाज' के पोस्ट प्रोडक्शन का काम शकुन्तलम स्टूडियो में एडिटर कमल सहगल और अमित जायसवाल की देखरेख में चल रहा है. फिल्म के कार्यकारी निर्माता रत्नेश रंजन हैं, जबकि लाइन प्रोड्यूसर सुनील ठाकुर हैं.
 
A post shared by Nirahua (@dineshlalyadav) on Nov 28, 2018 at 4:04am PST
 
फिल्म में निरहुआ (Nirahua) और अंजना सिंह के साथ सुशील सिंह, मनोज टाइगर, रश्मि श्रीवास्तव, अनूप अरोरा, रश्मि शर्मा, विनोद मिश्रा, सुनिता पांडे, कमलेश यादव, सुधाकर मणि और मास्टर ज्योतिर्मय श्रीवास्तव आदि मुख्य भूमिका में हैं. 

बता दें, निरहुआ की अगली फिल्म 'निरहुआ चलल लंदन' आएगी. पशुपतिनाथ प्रोडक्शन के बैनर तले बन  रही ‘निरहुआ चलल लंदन' के निर्माता सोनू खत्री हैं. फ़िल्म की शूटिंग चार अलग अलग चरणों मे मुंबई, नेपाल और लंदन सहित कई देशों में हुई है. बड़े बजट की इस फ़िल्म के निर्देशक चंद्रा पंत हैं जबकि फ़िल्म में जुबली स्टार दिनेश लाल यादव निरहुआ, आम्रपाली दुबे के अलावा सुनील थापा, सबीन श्रेष्ठ, मनोज सिंह टाईगर आदि मुख्य भूमिका में हैं.